ᱜᱟᱲᱣᱟ
ᱜᱟᱲᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱜᱟᱲᱣᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱟᱜᱟᱨ ᱯᱟᱞᱤᱠᱟ ᱠᱟᱱᱟ, ᱟᱨ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱩᱛᱛᱚᱨ ᱯᱨᱚᱫᱮᱥ, ᱪᱷᱚᱛᱤᱥᱜᱚᱰ ᱟᱨ ᱵᱤᱦᱟᱨ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮ ᱯᱚᱱᱚᱛ ᱢᱮᱱᱟᱜᱼᱟ ᱾ ᱜᱟᱲᱣᱟ ᱨᱚᱰ (ᱨᱮᱦᱞᱟ) ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱦᱟᱡᱟᱨ ᱯᱟᱥᱮᱝᱡᱚᱨ ᱫᱚ ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱞᱟᱹᱜᱤᱫ ᱟᱡᱟᱜ ᱴᱨᱮᱱ ᱥᱟᱵ ᱞᱟᱹᱜᱤᱫ ᱟᱹᱰᱤ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱟᱢ ᱨᱟᱺᱪᱤ, ᱟᱢᱵᱤᱠᱟᱯᱩᱨ, ᱜᱟᱭᱟ ᱮᱢᱟᱱ ᱞᱟᱹᱜᱤᱫ ᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱲᱣᱟ ᱦᱚᱱᱚᱛ ᱵᱮᱱᱟᱣ ᱞᱟᱹᱜᱤᱫ ᱛᱮ ᱯᱟᱞᱟᱢᱩ ᱨᱮᱱᱟᱜ ᱘ ᱵᱞᱚᱠ ᱢᱤᱥᱟ ᱠᱟᱛᱮ ᱑ ᱟᱯᱨᱮᱞ ᱑᱙᱙᱑ ᱥᱟᱞ ᱨᱮ ᱵᱮᱱᱟᱣ ᱮᱱᱟ ᱟᱫᱚ ᱯᱟᱞᱟᱢᱩ ᱨᱮᱱᱟᱜ ᱮᱛᱚᱢ ᱯᱟᱪᱷᱮ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ ᱾[᱑]ᱱᱚᱣᱟ ᱯᱟᱞᱟᱢᱩ ᱰᱤᱵᱤᱡᱚᱱ ᱨᱮᱱᱟᱜ ᱮᱛᱚᱢ ᱯᱟᱪᱷᱮ ᱠᱚᱸᱰ ᱨᱮ ᱢᱮᱱᱟᱜᱼᱟ, ᱟᱫᱚ 23060'ᱟᱨ 24039 'N ᱳᱥᱟᱨ ᱟᱨ 83022' ᱟᱨ 84000 'E ᱞᱚᱸᱜᱤᱪᱩᱰ (Longitude) ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱠᱷᱚᱱ ᱠᱚᱧᱮ ᱥᱮᱫ ᱨᱮ ᱥᱚᱱ ᱜᱟᱰᱟ ᱛᱮ ᱮᱥᱮᱫ ᱟᱠᱟᱱᱟ; ᱯᱟᱞᱟᱢᱩ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱮᱨᱤᱭᱟ; ᱥᱟᱢᱟᱝ ᱨᱮ ᱯᱟᱞᱟᱢᱩ ᱦᱚᱱᱚᱛ ᱟᱨ ᱪᱷᱚᱛᱤᱥᱜᱚᱰ ᱨᱮ ᱥᱟᱨᱜᱩᱸᱡᱟ ᱦᱚᱱᱚᱛ ᱟᱨ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱱᱵᱷᱟᱫᱨᱟ ᱦᱚᱱᱚᱛ ᱯᱟᱪᱷᱮ ᱨᱮ ᱾ ᱜᱟᱲᱣᱟ ᱦᱚᱱᱚᱛ ᱯᱟᱞᱟᱢᱩ ᱠᱟᱢᱤᱥᱱᱟᱨᱤ ᱨᱮᱱᱟᱜ ᱢᱤᱫ ᱴᱷᱟᱶ ᱢᱮᱱᱟᱜᱼᱟ ᱡᱚᱠᱷᱚᱱ ᱑᱙ ᱵᱞᱚᱠ ᱟᱨ ᱜᱟᱲᱣᱟ ᱟᱨ ᱱᱟᱜᱟᱨᱼᱩᱱᱴᱟᱨᱤ ᱵᱟᱨᱭᱟ ᱥᱟᱵᱰᱤᱵᱤᱡᱚᱱ ᱥᱮᱞᱮᱫ ᱟᱠᱟᱱᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱲᱣᱟ 24°11′N 83°49′E / 24.18°N 83.82°E ᱨᱮ ᱢᱮᱱᱟᱜᱼᱟ ᱾[᱒] ᱱᱚᱣᱟ ᱨᱮᱱᱟᱜ ᱩᱥᱩᱞ 197 m (646 ft) ᱢᱮᱱᱟᱜᱼᱟ ᱾
ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱜᱟᱲᱣᱟ ᱱᱟᱜᱟᱨ ᱢᱮᱱᱟᱜᱼᱟ, ᱜᱟᱲᱣᱟ ᱥᱚᱦᱚᱨ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱠᱚᱰ GHQ ᱢᱮᱱᱟᱜᱼᱟ ᱾[᱓] ᱢᱤᱫ ᱟᱨ ᱮᱢᱟᱱ ᱥᱩᱨ ᱨᱮᱞ ᱥᱴᱮᱥᱚᱱ (᱑᱐ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱸᱜᱤᱧ ᱨᱮ) ᱜᱟᱲᱣᱟ ᱥᱚᱲᱚᱠ ᱢᱮᱱᱟᱜᱼᱟ, ᱜᱟᱲᱣᱟ ᱥᱚᱲᱚᱠ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱨᱮᱞ ᱠᱚᱰ GHQ ᱢᱮᱱᱟᱜᱼᱟ ᱾[᱔]
ᱦᱚᱨ ᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱟᱲᱣᱟ ᱨᱮᱞ ᱥᱴᱮᱥᱚᱱ ᱜᱟᱲᱣᱟ ᱥᱚᱦᱚᱨ ᱞᱟᱹᱜᱤᱫ ᱢᱤᱫ ᱨᱮᱞ ᱥᱴᱮᱥᱚᱰ ᱢᱮᱱᱟᱜᱼᱟ ᱾
ᱜᱟᱲᱣᱟ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮ ᱑᱐᱓᱖ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱟᱨ ᱞᱚᱠᱷᱱᱚᱣ, ᱯᱟᱴᱱᱟ, ᱨᱟᱺᱪᱤ, ᱠᱚᱴᱟ, ᱯᱷᱚᱯᱟᱞ ᱡᱟᱸᱠᱥᱚᱱ, ᱫᱤᱞᱞᱤ, ᱡᱟᱵᱟᱞᱯᱩᱨ, ᱠᱚᱞᱠᱟᱛᱟ, ᱵᱟᱨᱟᱱᱟᱥᱤ ᱟᱨ ᱜᱟᱭᱟ ᱠᱷᱚᱱ ᱜᱟᱲᱣᱟ ᱰᱟᱦᱟᱨ ᱡᱟᱸᱠᱥᱚᱱ ᱫᱷᱟᱵᱤᱡ ᱴᱨᱮᱱ ᱥᱮᱴᱮᱨᱚᱜᱼᱟ ᱾ ᱥᱩᱨ ᱩᱰᱟᱹᱱ ᱰᱟᱹᱦᱤ ᱨᱟᱺᱪᱤ ᱨᱮ ᱑᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱜᱟᱲᱣᱟ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱯᱟᱴᱱᱟ, ᱨᱟᱺᱪᱤ, ᱨᱟᱭᱯᱩᱨ, ᱠᱚᱞᱠᱟᱛᱟ, ᱵᱟᱨᱟᱱᱟᱥᱤ, ᱟᱢᱵᱤᱠᱟᱯᱩᱨ, ᱫᱩᱨᱜᱟᱯᱩᱨ, ᱡᱟᱢᱥᱮᱫᱽᱯᱩᱨ, ᱫᱷᱟᱱᱵᱟᱫᱽ, ᱫᱤᱞᱞᱤ, ᱞᱚᱠᱷᱱᱚᱣ, ᱤᱞᱞᱦᱟᱵᱟᱫᱽ, ᱠᱚᱴᱟ, ᱠᱟᱱᱯᱩᱨ, ᱨᱟᱢᱟᱱᱩᱡᱽᱜᱚᱸᱡᱽ ᱟᱨ ᱨᱮᱱᱩᱠᱩᱴ ᱮᱱᱟᱢ ᱠᱷᱚᱱ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, [᱕] ᱜᱟᱲᱣᱟ ᱨᱮᱱᱟᱜ ᱦᱚᱲ ᱮᱞ ᱔᱖᱐᱕᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱠᱚ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱖% ᱢᱮᱱᱟᱜᱼᱟ ᱾ ᱜᱟᱲᱣᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱑% ᱢᱮᱱᱟᱜᱼᱟ, ᱟᱫᱚ ᱡᱟᱹᱛᱤᱭᱟᱹᱨᱤ ᱟᱣᱥᱟᱛ ᱕᱙.᱕% ᱠᱷᱚᱱ ᱥᱟᱸᱜᱮ ᱢᱮᱱᱟᱜ ᱠᱚᱣᱟ: ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱖᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱠᱚᱣᱟᱜ ᱥᱮᱪᱮᱫ ᱕᱑% ᱢᱮᱱᱟᱜᱼᱟ ᱾ ᱜᱟᱲᱣᱟ ᱨᱮ, ᱑᱗% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱥᱟᱞ ᱠᱚ ᱢᱮᱱᱟᱜᱼᱟ ᱠᱚᱣᱟ ᱾
ᱧᱮᱧᱮᱞ ᱴᱷᱟᱶ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
"ᱜᱟᱲᱫᱮᱵᱤ ᱢᱚᱱᱫᱤᱨ" ᱡᱟᱦᱟᱸ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱠᱷᱚᱱ ᱦᱚᱲ ᱜᱟᱲᱣᱟ ᱦᱚᱱᱚᱛ ᱨᱮ ᱦᱤᱡᱩᱜᱼᱟ ᱾ ᱢᱤᱫ ᱮᱢᱟᱱ ᱧᱮᱧᱮᱞ ᱴᱷᱟᱶ "ᱥᱟᱛᱵᱟᱦᱤᱱᱤ ᱡᱷᱟᱨᱱᱟ" ᱢᱮᱱᱟᱜᱼᱟ ᱡᱚᱠᱷᱚᱱ ᱵᱨᱤᱴᱤᱥ ᱡᱩᱜᱽ ᱠᱷᱚᱱ ᱟᱡᱟᱜ ᱯᱷᱮᱢᱚᱥ ᱮᱱᱟ ᱟᱨ ᱱᱤᱛ ᱦᱚᱸ ᱯᱚᱱᱚᱛ ᱨᱮᱱᱟᱜ ᱧᱮᱧᱮᱞ ᱴᱷᱟᱶ ᱫᱚ ᱞᱚᱵᱷᱟᱣ ᱟ ᱾ "ᱠᱟᱞᱤ ᱢᱚᱱᱫᱤᱨ" ᱦᱚᱸ ᱯᱩᱡᱟ ᱨᱮᱱᱟᱜ ᱢᱤᱫ ᱵᱚᱸᱜᱟ ᱛᱷᱟᱱ ᱠᱟᱱᱟ, ᱟᱫᱚ ᱠᱟᱞᱤ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱛᱮ ᱠᱚ ᱥᱮᱱᱚᱜ ᱟ ᱾ ᱚᱱᱠᱟ ᱠᱚ ᱢᱟᱱᱟᱣᱟ ᱡᱮ ᱠᱟᱞᱤ ᱟᱡᱟᱜ ᱥᱮᱵᱟ ᱨᱮᱱᱟᱜ ᱠᱩᱠᱢᱩ ᱦᱚᱸ ᱯᱩᱨᱟᱹ ᱟ ᱾ ᱨᱟᱸᱠᱟ ᱨᱟᱡᱽ ᱢᱚᱦᱚᱞ (ᱡᱟᱸᱦᱟᱭ ᱯᱷᱤᱞᱢ ᱛᱮᱦᱮᱧ ᱧᱟᱜ ᱨᱚᱵᱤᱱ ᱦᱩᱰ ᱨᱮᱱᱟᱜ ᱥᱩᱴᱤᱝᱜ ᱦᱩᱭ ᱮᱱᱟ ᱾ )"ᱠᱷᱚᱱᱦᱟᱨ ᱢᱚᱱᱫᱤᱨ ᱦᱚᱸ ᱵᱷᱟᱜᱣᱟᱱ ᱟᱜ ᱢᱤᱫ ᱯᱷᱮᱢᱚᱥ ᱵᱚᱸᱜᱟ (Holy) ᱛᱷᱟᱱ (ᱦᱩᱰᱤᱧ ᱟᱹᱛᱩ ᱜᱤᱡᱱᱟ) ᱠᱟᱱᱟ ᱡᱚᱠᱷᱚᱱ ᱩᱱᱤ ᱭᱟᱜ ᱳᱨᱤᱜᱤᱱ (Origin) ᱟᱜ ᱛᱟᱭᱚᱢ ᱠᱮᱪ ᱱᱟᱜᱟᱢ ᱟᱨ ᱫᱷᱚᱨᱚᱢ ᱠᱟᱦᱱᱤ ᱠᱟᱱᱟ ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ History, Garhwa District - Garhwa
- ↑ Falling Rain Genomics, Inc - Garhwa
- ↑ http://indiarailinfo.com/station/map/1118 Garhwa Town Railway Station
- ↑ http://indiarailinfo.com/station/map/1117 Garwa Road Railway Station
- ↑ "Census of India 2011: Data from the 2011 Census, including cities, villages and towns (Provisional)". Census Commission of India. Archived from the original on 2004-06-16. Retrieved 2008-11-01.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck bug_Latn eng_Latn eng_Latn eng_Latn eng_Latn